Lav et referat af nedenstående tekst:

Tekst:
De havde begge en finger med i tirsdagens sejr over Herning Blue Fox, og onsdag kunne de så glæde sig over en kontraktforlængelse med Aalborg Pirates. Tvillingebrødrene Martin og Mikkel Højbjerg har underskrevet en kontrakt med klubben i yderligere to sæsoner. - Martin og Mikkel har udviklet sig enormt i deres tid i Aalborg og vi er rigtig glade for, at de vil være med på den videre færd i Aalborg. Begge spillere er professionelle i deres tilgang til spillet og gode læremestre for vores unge spillere, siger sportschef i Aalborg Pirates, Ronny Larsen. De to Højbjerg brødre kom til Aalborg forud for 2016-17 sæsonen fra Rødovre Mighty Bulls. De spiller i samme kæde som bland Andre Julian Jakobsen, og Mikkel har i indeværende sæson scoret 13 mål, mens bror Martin har scoret 16. - Selvom sæsonen ikke er kommet til de afgørende kampe endnu, så slog vi til, da vi havde muligheden for at forlænge med tvillingerne. De er kun 26 år gamle, men de har masser af erfaring fra flere år i ligaen, slutter Ronny Larsen. Aalborg Pirates spiller næste kamp i Metal Ligaen på fredag. Her går turen over Kattegat, hvor Herlev Eagles venter.

Referat:
Tvillingebrødrene har forlænget med Aalborg Pirates frem til udgangen af 2021/22 sæsonen.